Document ID: 32010R0726
Publication Date: 2010-08-12

Content:
REGOLAMENT TAL-KUMMISSJONI (UE) Nru 726/2010
tat-12 ta’ Awwissu 2010
li jemenda r-Regolament (KE) Nru 917/2004 dwar ir-regoli dettaljati għall-implementazzjoni tar-Regolament tal-Kunsill (KE) Nru 797/2004 rigward il-miżuri għat-titjib tal-kondizzjonijiet ġenerali għall-produzzjoni u l-marketing ta’ prodotti tal-apikoltura
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 110 tiegħu b’rabta mal-Artikolu 4 tiegħu,
Billi:
(1)
Ir-Regolament tal-Kummissjoni (KE) Nru 917/2004 (2) jistabbilixxi d-dispożizzjonijiet għall-implimentazzjoni tal-programmi nazzjonali tal-apikoltura stipulati fir-Regolament (KE) Nru 1234/2007. Il-kontribut finanzjarju tal-Komunità għal dawk il-programmi huwa bbażat fuq iċ-ċensiment [il-popolazzjoni] tan-naħal f'kull Stat Membru kif elenkat fl-Anness I għar-Regolament (KE) Nru 917/2004.
(2)
Fil-komunikazzjonijiet tal-Istati Membri li jaġġornaw id-dettalji [id-dejta] strutturali dwar il-qagħda fis-settur kif stipulat fl-Artikolu 1(a) tar-Regolament (KE) Nru 917/2004, kien hemm tibdiliet fin-numru ta’ doqqajs.
(3)
Ir-Regolament (KE) Nru 917/2004 għandu għalhekk jiġi emendat skont dan.
(4)
Minħabba li l-Artikolu 2(3) tar-Regolament (KE) Nru 917/2004 jistabbilixxi l-31 ta’ Awwissu bħala d-data finali għall-implimentazzjoni ta’ miżuri taħt il-programmi tal-apikoltura għas-sena li għaliha jirrelataw dawn il-miżuri, dan ir-Regolament għandu japplika mis-sena ta’ kummerċjalizzazzjoni 2010/2011.
(5)
Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 917/2004 jinbidel bit-test li jidher fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika għall-ewwel darba għall-programmi li jkopru s-sena ta’ kummerċjalizzazzjoni 2010/2011.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Awwissu 2010.

Metadata:
Eurovoc Level 1 Categories: 100158
100147
100144
100156
Eurovoc Level 2 Categories: 100250
100260
100175
100196
Eurovoc Level 3 Categories: 13
711
4017
2481
All Eurovoc Categories: 13
1465
2115
5127